recursal/SuperWikiNEXT-32B huggingface dataset:
গাবখান চ্যানেল
**গাবখান চ্যানেল** বাংলাদেশের পিরোজপুর জেলার সাথে ঝালকাঠি জেলাকে সংযোগকারী একটি খাল। এটি **গাবখান নদী** নামেও পরিচিত। ঢাকা-মংলা এবং চট্টগ্রাম-মংলা নদীপথের দূরত্ব প্রায় ১১৮ কিলোমিটার (৭৩ মাইল) কমানোর লক্ষ্যে পিরোজপুর জেলার সন্ধ্যা নদীর সাথে ঝালকাঠি জেলার সুগন্ধা নদীকে সংযুক্ত করতে ১৯১৮ সালে ব্রিটিশ আমলে খালটি খনন করা হয়। এই খালের দৈর্ঘ্য ১৮ কিলোমিটার। ১৯৫০ সালে মোংলা বন্দর প্রতিষ্ঠার পর চ্যানেলটি আন্তর্জাতিক নৌপথ হিসেবেও ব্যবহৃত হচ্ছে।

এটি বাংলাদেশের সুয়েজ খাল হিসবে পরিচিত। এই কৃত্রিম জলপথের উপর ২০০২ সালে বাংলাদেশের দ্বিতীয় উচ্চতম "৫ম বাংলাদেশ-চীন মৈত্রী সেতু" নির্মিত হয়, যে সেতুটি গাবখান সেতু নামেও পরিচিত।

তথ্যসূত্র
---------

1. 1 2  "আন্তর্জাতিক নৌপথ গাবখান ধুঁকছে নাব্যতাসংকটে"। *প্রথম আলো*। সংগ্রহের তারিখ ১০ অক্টোবর ২০২২।
2. ↑  থেকে, মুহাম্মদ আব্দুর রশীদ, ঝালকাঠি। "ধানসিঁড়ি নদী খনন হচ্ছে খালের মতো"। *দৈনিক ইনকিলাব*। সংগ্রহের তারিখ ২০২২-১০-০৯।
3. ↑  "বাংলার সুয়েজখাল খ্যাত গাবখান চ্যানেলের পুনরুদ্ধার প্রয়োজন"। *দৈনিক সংগ্রাম*। সংগ্রহের তারিখ ১০ অক্টোবর ২০২২।
4. ↑  "বাংলাদেশ-চীনের যত মৈত্রী সেতু"। *দৈনিক ইত্তেফাক*। সংগ্রহের তারিখ ২০২২-১০-০৯।
5. ↑  প্রতিনিধি, ঝালকাঠী। "গাবখান সেতুর টোলের দায়িত্ব ইজারাদার থেকে সওজে"। *bdnews24*। ২০২২-১০-০৯ তারিখে মূল থেকে আর্কাইভ করা। সংগ্রহের তারিখ ২০২২-১০-০৯।
**ইফতে আরা ডালিয়া দোয়েল** (জন্মঃ ২৫ সেপ্টেম্বর, ১৯৬৬ - মৃত্যুঃ ২৯ ডিসেম্বর, ২০১১) একজন বাংলাদেশী অভিনেত্রী ছিলেন। ১৯৮৪ সালে চন্দ্রনাথ ছবির মাধ্যমে চলচ্চিত্র জগতে প্রবেশ করেন। তিনি তার সহ অভিনেতা সুব্রত বড়ুয়াকে বিবাহ করেন।

ব্যক্তিগত জীবন
--------------

আশির দশকে বরেণ্য চিত্রনির্মাতা চাষী নজরুল ইসলাম পরিচালিত 'চন্দ্রনাথ' ছবিতে অভিনয়ের মধ্য দিয়ে ঢালিউডে নায়িকা হিসেবে দোয়েলের অভিষেক ঘটে। ছবিটিতে তার বিপরীতে অভিনয় করেন নায়করাজ রাজ্জাক। চিত্রনায়ক সুব্রত বড়ুয়াকে ১৯৮৮ সালে বিয়ে করেন দোয়েল। তাদের সংসারে দুই সন্তান - অন্তর এবং জনপ্রিয় ক্ষুদে মডেল তারকা ও চলচ্চিত্রের শিশুশিল্পী প্রার্থনা ফারদিন দিঘী রয়েছে।

উল্লেখযোগ্য চলচ্চিত্র
---------------------

* চন্দ্রনাথ
* হিসাব-নিকাশ
* জিপসী সর্দার
* ফয়সালা
* সৎ ভাই
* প্রেম কাহিনী
* তওবা
* ওগো বিদেশিনী
* আজ তোমার কাল আমার
* মার্শাল হিরো
* লক্ষ্মী বধূ
* বিক্রম
* ন্যায়যুদ্ধ
* ঘোমটা
* কাবুলিওয়ালা

|
|  |

মৃত্যু
------

দোয়েল ২০০৯ সালের শেষদিকে মস্তিষ্কে রক্তক্ষরণজনিত রোগে আক্রান্ত হন। তখনই তাকে রাজধানীর স্কয়ার হাসপাতালে ভর্তি করা হয়। এরপর থেকে তার শারীরিক অবস্থার কোনো উন্নতি হয়নি। সর্বশেষ এক মাসে চিকিৎসার জন্য তিনটি হাসপাতাল পরিবর্তন করতে হয়। অবশেষে দীর্ঘদিন অসুস্থ থাকার পর রাজধানীর একটি হাসপাতালে ২৯ ডিসেম্বর, ২০১১ সালে মারা যান।

তথ্যসূত্র
---------

1. ↑  চিত্রনায়িকা দোয়েল আর নেই - মানবজমিন, সংগ্রহকালঃ ৩১ ডিসেম্বর, ২০১১ইং
**শমী রঞ্জন দাস** (জন্ম ২৮শে আগস্ট ১৯৩৫) একজন ভারতীয় শিক্ষাবিদ। তিনি দুন স্কুলের প্রাক্তন ছাত্র এবং ভারতের তিনটি বিখ্যাত স্কুল যথাক্রমে দুন স্কুল, মায়ো কলেজ এবং লরেন্স কলেজ সানাওরের দায়িত্বপ্রাপ্ত প্রধান রূপে কাজ করেছে। শমী রজন স্কটল্যান্ডের গর্ডনস্টোন স্কুলে তার শিক্ষকতাজীবন শুরু করেন।  তিনি হায়দ্রাবাদ, বিশাখাপত্তনম, মোহালি এবং বেঙ্গালুরুতে ওকরিজ ইন্টারন্যাশনাল স্কুল প্রতিষ্ঠা করেন।

কর্মজীবন
--------

দ্য দুন স্কুলে তার প্রাথমিক শিক্ষার পর, তিনি সেন্ট জেভিয়ার্স কলেজ, কলকাতা বিশ্ববিদ্যালয়ের এবং কেমব্রিজ বিশ্ববিদ্যালয় থেকে স্নাতক হন । গর্ডনস্টউন স্কুল, যেখানে তিনি প্রিন্স চার্লসের  শিক্ষক রূপেও কাজ করেছেন, থেকে চলে আসার পরে তিনি ১৯৬৯ থেকে ১৯৭৪ সাল পর্যন্ত মায়ো কলেজের অধ্যক্ষ ছিলেন। এরপর তিনি ১৯৭৪ সালে লরেন্স স্কুল, সানাওয়ারের অধ্যক্ষ হন এবং ১৯৮৮ সাল পর্যন্ত এই পদে অধিষ্ঠিত ছিলেন।
তিনি দ্য দুন স্কুলে ১৯৮৮ থেকে ১৯৯৫ পর্যন্ত অধ্যক্ষ রূপে কাজ করেন, পরে তার স্থলাভিষিক্ত হন জন মেসন । দুন স্কুল থেকে অবসর নেওয়ার পর, তিনি একজন শিক্ষা বিষয়ক পরামর্শদাতা হয়ে ওঠেন এবং তিনি প্রায় ৭৬টি স্কুলে শিক্ষার ক্ষেত্রে তার দৃষ্টিভঙ্গি প্রদান করে চলেছেন। [] তিনি বর্তমানে ওকরিজ ইন্টারন্যাশনাল স্কুলের চেয়ারম্যান।

তথ্যসূত্র
---------

1. ↑  Setting up a school may cost crores - Times Of India
2. ↑  "The Aryan International International School: Will to Excel"। ১৯ মে ২০১৮ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০২১।
3. ↑  Old-school values, modern charm - Hindustan Times  ওয়েব্যাক মেশিনে আর্কাইভকৃত ৭ ডিসেম্বর ২০১২ তারিখে
4. ↑  "Archived copy"। ১৮ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২০১২-০৬-০৯।
5. ↑    ওয়েব্যাক মেশিনে আর্কাইভকৃত ১৪ নভেম্বর ২০১১ তারিখে
অন্য ব্যবহারের জন্য চন্দ্রনাথ (দ্ব্যর্থতা নিরসন) দেখুন।

***চন্দ্রনাথ*** কার্তিক চট্টোপাধ্যায় পরিচালিত ১৯৫৭ সালের নাট্য চলচ্চিত্র। শরৎচন্দ্র চট্টোপাধ্যায় রচিত একই নামের উপন্যাস অবলম্বনে চলচ্চিত্রটি নির্মিত হয়েছে। এতে নাম ভূমিকায় (চন্দ্রনাথ) অভিনয় করেছেন উত্তম কুমার এবং সরযূর ভূমিকায় অভিনয় করেছেন সুচিত্রা সেন। এছাড়া অন্যান্য ভূমিকায় অভিনয় করেছেন তুলসী চক্রবর্তী, চন্দ্রাবতী দেবী, মলিনা দেবী প্রমুখ।

কাহিনি সংক্ষেপ
--------------

একজন উচ্চ বংশীয় ব্রাহ্মণ চন্দ্রনাথ কিছুদিন হল তার বাবাকে হারায়। কাকার সাথে সম্পর্ক ভালো না হওয়ায় সে কাশীতে তার বাবার এক পুরনো ভৃত্যের বাড়িতে উঠে। সেখানে এক বিধবা সুলোচনা ও তার মেয়ে সরযূর সাথে তার পরিচয় হয়। তারা সেই ভৃত্যের বাড়িতে কাজ করে। সরযূকে চন্দ্রনাথের পছন্দ হয় এবং তাকে বিয়ে করে তার বাড়িতে ফিরে। কিন্তু তার কাকাকে না জানানোয় তিনি রাগান্বিত হন এবং তার বউকে আশীর্বাদ করতে যান নি। তার চাচাত বোন নির্মলা বউদি দেখতে তার বাড়িতে আসে এবং নতুন বউদিকে তার খুব পছন্দ হয়। এদিকে হরিদয়াল ঘোষাল নামে এক লম্পট তার কাকা মনিশংকর মুখার্জির কাছে সুলোচনা নিম্ন বর্ণের এ সম্পর্কিত একটি চিঠি পাঠায়। মনিশংকর চন্দ্রনাথকে ডেকে এনে চিঠি দেখায়। সব জানতে পেরে চন্দ্রনাথ তার গর্ভবতী স্ত্রীকে বাড়ি থেকে বের করে দেয়। সরযূ মনি খুড়োর বাড়িতে আশ্রয় নেয়। সেখানে তার একটি সন্তান হয়। মনিশংকর কাকা তার ভুল বুঝতে পেরে চন্দ্রনাথকে সরযূকে ফিরিয়ে আনতে পাঠায়। কাশী গিয়ে সে জানতে পারে সরযূ মনি খুড়োর বাড়িতে আছে। সেখানে গিয়ে চন্দ্রনাথের তার স্ত্রী আর ছেলের সাথে দেখা হয়। অন্যদিকে মনি খুড়ো তাদের সম্ভাব্য বিরহে সব ভুলতে বসে এবং রোগাক্রান্ত হয়ে মারা যান।

কুশীলব
------

* উত্তম কুমার - চন্দ্রনাথ
* সুচিত্রা সেন - সরযূ
* তুলসী চক্রবর্তী
* চন্দ্রাবতী দেবী
* কমল মিত্র
* মলিনা দেবী
* রাজলক্ষ্মী দেবী
* জহর গাঙ্গুলি
* হরিধন মুখার্জি
* নিতিশ মুখার্জি
* রেনুকা রায়
* মনি শ্রীমনি
* পদ্মদেবী

সঙ্গীত
------

*চন্দ্রনাথ* চলচ্চিত্রের সঙ্গীত পরিচালনা করেছেন রবীন চট্টোপাধ্যায়। গীত রচনা করেছেন প্রনব রায় ও গৌরিপ্রসন্ন মজুমদার। গানে কণ্ঠ দিয়েছেন হেমন্ত মুখোপাধ্যায়, সন্ধ্যা মুখোপাধ্যায়, ধনঞ্জয় ভট্টাচার্য।

### গানের তালিকা

| নং. | শিরোনাম | লেখক | কণ্ঠশিল্পী | দৈর্ঘ্য |
| --- | --- | --- | --- | --- |
| ১. | "স্মৃতির বাঁশরি কার" | প্রনব রায় | ধনঞ্জয় ভট্টাচার্য | ৩:০০ |
| ২. | "মোর ভীরু সে কৃষ্ণকলি" | গৌরিপ্রসন্ন মজুমদার | সন্ধ্যা মুখোপাধ্যায় | ৩:২০ |
| ৩. | "রাজার দুলালী সীতা" | প্রনব রায় | হেমন্ত মুখোপাধ্যায় | ৩:১৫ |
| ৪. | "আকাশ পৃথিবী শোনে" | গৌরিপ্রসন্ন মজুমদার | হেমন্ত মুখোপাধ্যায় | ৩:২০ |

তথ্যসূত্র
---------

1. ↑  "মহানায়িকার যত ছায়াছবি"। *দৈনিক সমকাল*। ১৭ জানুয়ারি ২০১৪। সংগ্রহের তারিখ ৯ জানুয়ারি ২০১৭। [*স্থায়ীভাবে অকার্যকর সংযোগ*]
2. ↑  মারিয়া, শান্তা (২০১৪-০৭-২৪)। "'ফ্লপমাস্টার' থেকে 'মহানায়ক'"। *বিডিনিউজ টোয়েন্টিফোর ডটকম*। সংগ্রহের তারিখ ৯ জানুয়ারি ২০১৭।
3. ↑  "সুচিত্রার কীর্তিগাথা"। *যায়যায়দিন*। জানুয়ারি ২৭, ২০১৪। সংগ্রহের তারিখ ৯ জানুয়ারি ২০১৭।

বহিঃসংযোগ
---------

* ইন্টারনেট মুভি ডেটাবেজে *চন্দ্রনাথ*  (ইংরেজি)

টেমপ্লেট:কার্তিক চট্টোপাধ্যায়
অণুব্যবস্থা (মাইক্রোসিস্টেম) উৎপাদনে ব্যবহৃত নির্মল কক্ষ। হলুদ (লাল-সবুজ) আলো আলোক-প্রস্তরলিখন প্রক্রিয়ার জন্য আবশ্যক, যাতে ক্ষুদ্রতর তরঙ্গদৈর্ঘ্যের আলোক যেন আলোকরোধকের (ফটোরেজিস্ট) উপর আপতিত হতে না পারে, তা নিশ্চিত হয়।
বাইরে থেকে দেখা একটি নির্মল কক্ষ
এক নির্মল কক্ষের বায়ুধারাস্নানবিহীন প্রবেশপথ
অণুইলেকট্রনীয় (মাইক্রোইলেকট্রনিক) কলকৌশল শিল্পোৎপাদনে ব্যবহৃত নির্মল কক্ষ যেটিতে ছাদের গরাদ-জালিতে পাখা-পরিস্রাবক যন্ত্র (ফ্যান ফিল্টার ইউনিট) বসানো আছে।
সূক্ষ্ম পরিমাপের সরঞ্জাম ব্যবহারের জন্য নির্মিত নির্মল কক্ষবৎ কুঠুরি
নির্মলকক্ষে সচরাচর পরিধেয় মস্তক-পরিচ্ছদ
আন্তর্জাতিক মান সংস্থা আইএসও-র দেয়া সংজ্ঞা অনুযায়ী **নির্মল কক্ষ** (ইংরেজি: Cleanroom) বলতে এমন একটি কক্ষকে বোঝায়, যে কক্ষের বাতাসে ভাসমান অতিক্ষুদ্র কণার ঘনমাত্রা নিয়ন্ত্রিত ও শ্রেণীবদ্ধ থাকে এবং যে কক্ষটিকে এমনভাবে নকশা, নির্মাণ ও পরিচালনা করা হয়, যাতে কক্ষের ভেতরের বায়ুতে অতিক্ষুদ্র কণাসমূহের অনুপ্রবেশ, সৃষ্টি ও ধারণ নিয়ন্ত্রণে রাখা যায়। বায়বাকাশ, অণুইলেকট্রনীয় দ্রব্য (মাইক্রোইলেকট্রনিকস), ঔষধ নির্মাণ, চিকিৎসা কলকৌশল, স্বাস্থ্যসেবা ও খাদ্যদ্রব্য শিল্পোৎপাদন প্রক্রিয়ার ও উৎপন্ন দ্রব্যে সংক্রমণ নিয়ন্ত্রণ প্রতিরোধের জন্য এই ধরনের কক্ষ ব্যবহার করা হয়। বায়ুবাহিত অতিক্ষুদ্র কণা বলতে এক মাইক্রোমিটারের কম দৈর্ঘ্যের কণাকে বোঝায়। এই কণাগুলি খালি চোখে অদৃশ্য থাকে। এগুলির ভর এতই কম যে এগুলি বায়ুতে নিলম্বিত অবস্থায় ভেসে থাকতে পারে এবং বাতাসে আলোড়নের ফলে এগুলি স্থানান্তরিত হতে পারে। এইসব বায়ুবাহিত অতিক্ষুদ্র কণা বিশেষায়িত গবেষণা ও শিল্পোৎপাদনে বিদ্যমান সংবেদনশীল প্রক্রিয়াসমূহে ক্ষতিসাধন করতে পারে। একটি নির্মল কক্ষে বায়ুর পরিস্রাবণ প্রযুক্তি ব্যবহার করে এইসব কণা সরবরাহকৃত বায়ু থেকে দূর করা হয়। 

কোনও নির্মল কক্ষের নির্মলতার মাত্রা সাধারণত প্রতি ঘনমিটার বায়ুতে অতিক্ষুদ্র কণার সংখ্যা বা কণার ঘনমাত্রা দিয়ে পরিমাপ করা হয়। আন্তর্জাতিক মান সংস্থা আইএসও নির্মল কক্ষের নির্মলতাকে ১ থেকে ৯ পর্যন্ত নয়টি সংখ্যা দিয়ে নয়টি শ্রেণীতে বিভক্ত করেছে। যদি কোনও কক্ষের বায়ুতে প্রতি ঘনমিটারে অর্ধ মাইক্রোমিটার বা তার চেয়ে বেশি আকারের ৩ কোটি ৫২ লক্ষ বা তার বেশি অতিক্ষুদ্র কণা ভাসমান থাকে, তাহলে সেই কক্ষকে আইএসও ৯ শ্রেণীর নির্মল কক্ষের সমতুল্য ধরা হয়। এর বিপরীতে একটি আইএসও ১ শ্রেণীর নির্মল কক্ষে ঐ আকারের কোনও কণাই বিদ্যমান থাকে না এবং ০.১ মাইক্রোমিটার বা তার চেয়ে ছোট আকারের কণার সংখ্যা প্রতি ঘনমিটার বায়ুতে মাত্র ১০টি হতে হয়।

আরও দেখুন
---------

* বায়ু আয়নীকারক
* বায়ু গুণমান সূচক
* সংক্রমণ নিয়ন্ত্রণ
* উপাত্ত পুনরুদ্ধার পরীক্ষাগার
* কণা গণক
* সংনমিত বায়ুচালিত পরিস্রাবক
* নিরাপদ পরিবেশ
* অর্ধপরিবাহী কলকৌশল নির্মাণ

তথ্যসূত্র
---------

1. 1 2  *ISO 14644-1:2015(E)*, ISO, ২০১৫, পৃষ্ঠা 1 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  *ISO 14644-1:2015(E)*, ISO, ২০১৫, পৃষ্ঠা 5 উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **নির্মল কক্ষ** সংক্রান্ত মিডিয়া রয়েছে।

* Cleanroom Wiki--The Global Society For Contamination Control (GSFCC)
* Clean Room Requirements in Pharma   ওয়েব্যাক মেশিনে আর্কাইভকৃত ১ জুন ২০২০ তারিখে
* The Secretariat to ISO/TC 209 Cleanrooms and associated controlled environments, the group of experts who negotiate all aspects of the 14644 standard

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* ইসরায়েল
* মার্কিন যুক্তরাষ্ট্র
* জাপান

 |
**মোজাম্মেল হক খান** বাংলাদেশ সিভিল সার্ভিসের একজন অবসরপ্রাপ্ত কর্মকর্তা। তিনি বাংলাদেশের জ্বালানি ও খনিজ সম্পদ বিভাগ, স্বরাষ্ট্র মন্ত্রণালয় এবং জনপ্রশাসন মন্ত্রণালয়ের সিনিয়র সচিব হিসেবে দায়িত্ব পালন করেছেন। তিনি দুর্নীতি দমন কমিশনের (দুদক) সাবেক কমিশনার ছিলেন। বর্তমানে বাংলাদেশ স্কাউটস-এর প্রধান জাতীয় কমিশনার হিসেবে দায়িত্ব পালন করছেন।

প্রারম্ভিক জীবন
---------------

মোজাম্মেল হকের জন্ম ১৯৫৯ সালের ৩ নভেম্বর মাদারীপুর জেলার সদর উপজেলার  পাঁচখোলা গ্রামে। তিনি ঢাকা বিশ্ববিদ্যালয়ের সমাজ কল্যাণ ইনস্টিটিউট থেকে স্নাতক (সম্মান) ও স্নাতকোত্তর ডিগ্রি, মিশরের কায়রো ডেমোগ্রাফিক সেন্টার থেকে জনসংখ্য ও উন্নয়ন বিষয়ে এসডি এবং জাহাঙ্গীরনগর বিশ্ববিদ্যালয় থেকে লোক প্রশাসন বিষয়ে পিএইচডি ডিগ্রি অর্জন করেন।

কর্মজীবন
--------

মোজাম্মেল হক বাংলাদেশ সিভিল সার্ভিসের (বিসিএস) ১৯৮২ নিয়মিত ব্যাচের প্রশাসন ক্যাডারের একজন কর্মকর্তা ছিলেন। তিনি প্রশাসনের বিভিন্ন স্তরে দায়িত্ব পালন করেছেন। তিনি প্রধানমন্ত্রীর কার্যালয়ের পরিচালক, ঝিনাইদহ জেলার জেলা প্রশাসক ও জেলা ম্যাজিস্ট্রেট, রাষ্ট্রপতি ইয়াজউদ্দিন আহম্মেদ এর একান্ত সচিব, পার্বত্য চট্টগ্রাম বিষয়ক মন্ত্রণালয়, যোগাযোগ মন্ত্রণালয়ের সড়ক বিভাগ, পরিকল্পনা মন্ত্রণালয়ের বাস্তবায়ন পরিবীক্ষণ ও মূল্যায়ন বিভাগ (আইএমইডি) এবং বিদ্যুৎ, জ্বালানি ও খনিজ সম্পদ মন্ত্রণালয়ের জ্বালানি ও খনিজ সম্পদ বিভাগের সচিব ছিলেন। এছাড়া তিনি জ্বালানী ও খনিজ সম্পদ বিভাগ এবং স্বরাষ্ট্র মন্ত্রণালয়ের সিনিয়র সচিব, জনপ্রশাসন মন্ত্রণালয়ের সিনিয়র সচিবসহ বিভিন্ন দায়িত্ব পালন করেছেন। ২ জুলাই ২০১৮ সালে তিনি বাংলাদেশ সুপ্রীম কোর্টের হাইকোর্ট বিভাগের বিচারপতির পদমর্যাদায় দুর্নীতি দমন কমিশনের কমিশনার (অনুসন্ধান) হিসেবে নিয়োগপ্রাপ্ত হন।

২ জুলাই ২০২৩ সালে সরকারি কর্ম কমিশনের সাবেক সচিব আছিয়া খাতুন মোজাম্মেল হক খানের স্থলাভিষিক্ত হোন।

স্কাউটিং
--------

তিনি স্কাউটিং কার্যক্রমে ভৃমিকা পালন ও বিশেষ অবদানের জন্য ২০০৪ সালে বাংলাদেশ স্কাউটসের দ্বিতীয় সর্বোচ্চ অ্যাওয়ার্ড ‘রৌপ্য ইলিশ’ এবং ২০০৮ সালে বাংলাদেশ স্কাউটসের সর্বোচ্চ অ্যাওয়ার্ড ‘রৌপ্য ব্যাঘ্র’ পদকে ভৃষিত হন। তিনি এছাড়াও ২০১৫ সালে ভারত স্কাউটস ও গাইডস এর সর্বোচ্চ অ্যাওয়ার্ড ‘সিলভার এলিফ্যান্ট’ এবং ফিলিপাইন স্কাউটসের ‘ব্রোঞ্জ তামারু’ অ্যাওয়ার্ড লাভ করেন।

তথ্যসূত্র
---------

1. ↑  "দুদক কমিশনার হলেন ড. মোজাম্মেল হক খান"। *যুগান্তর*। ২ জুলাই ২০১৮। সংগ্রহের তারিখ ৫ নভেম্বর ২০২২।
2. ↑  "বাংলাদেশ স্কাউটস জাতীয় কাউন্সিলের সাধারণ সভা"। *জাগোনিউজ২৪.কম*। ২৭ জুন ২০২২। সংগ্রহের তারিখ ২৭ জানুয়ারি ২০২৩।
3. ↑  "জনপ্রশাসনে সিনিয়র সচিব হিসেবে দায়িত্বগ্রহণ করলেন ড. মোজাম্মেল হক"। *জাগোনিউজ২৪.কম*। ১১ ডিসেম্বর ২০১৬। সংগ্রহের তারিখ ৫ নভেম্বর ২০২২।
4. 1 2  "ড. মোজাম্মেল হক খানের জীবনবৃত্তান্ত" (পিডিএফ)। *দুর্নীতি দমন কমিশন* (ইংরেজি ভাষায়)। সংগ্রহের তারিখ ৫ নভেম্বর ২০২২।
5. ↑  "ড. মোজাম্মেল দুদকের নতুন কমিশনার"। *একুশে টেলিভিশন*। ২ জুলাই ২০১৮। সংগ্রহের তারিখ ৫ নভেম্বর ২০২২।
6. ↑  "দুদকের কমিশনার হলেন আছিয়া খাতুন"। *বাংলা ট্রিবিউন*। ২০২৩-০৭-০২। সংগ্রহের তারিখ ২০২৩-০৭-০২।
7. ↑  timetouchnews.com। "আবুল কালাম আজাদ সভাপতি ও ড. মোজাম্মেল হক খান সিএনসি পুনর্নিবাচিত"। *www.timetouchnews.com* (ইংরেজি ভাষায়)। সংগ্রহের তারিখ ২০২৩-০৯-১২।
8. ↑  "বাংলাদেশ স্কাউটস"। *www.scouts.gov.bd* (ইংরেজি ভাষায়)। ২০২৩-০৯-১২ তারিখে মূল থেকে আর্কাইভ করা। সংগ্রহের তারিখ ২০২৩-০৯-১২।
সাবেক মন্ত্রিপরিষদ সচিবের জন্য মোহাম্মদ মোশাররাফ হোসাইন ভূইঞা দেখুন।

**মোশাররফ হোসেন ভূঁইয়া** এনডিসি (জন্ম: ১ জুলাই ১৯৫৭) বাংলাদেশ সিভিল সার্ভিসের একজন অবসরপ্রাপ্ত কর্মকর্তা। তিনি সড়ক পরিবহন ও সেতু মন্ত্রণালয়ের সেতু বিভাগের সচিব, শিল্প মন্ত্রণালয়ের সচিব ও সিনিয়র সচিব, অভ্যন্তরীণ সম্পদ বিভাগের সিনিয়র সচিব ও জাতীয় রাজস্ব বোর্ডের চেয়ারম্যান হিসেবে দায়িত্ব পালন করেন। এছাড়া তিনি জার্মানিতে বাংলাদেশের রাষ্ট্রদূত হিসেবেও দায়িত্ব পালন করেন।

প্রাথমিক জীবন
-------------

তিনি ১৯৫৭ সালের ১ জুলাই নরসিংদী জেলার সদর উপজেলার বালুসাইর গ্রামে জন্মগ্রহণ করেন। ঢাকা বিশ্ববিদ্যালয়ের অর্থনীতি বিভাগ থেকে স্নাতক (সম্মান) ও স্নাতকোত্তর এবং যুক্তরাষ্ট্রের ম্যাসাচুসেটসের উইলিয়ামস কলেজ থেকে উন্নয়ন অধ্যয়নে স্নাতকোত্তর ডিগ্রি অর্জন করেন। এছাড়া তিনি প্রশাসন, ব্যবস্থাপনা, প্রতিরক্ষা ও নিরাপত্তা বিষয়ে দেশে ও বিদেশে একাধিক কোর্স সম্পন্ন করেছেন।

কর্মজীবন
--------

মোশাররফ হোসেন বিসিএস (অডিট অ্যান্ড একাউন্টস) ক্যাডারের একজন কর্মকর্তা হিসেবে ১৯৮১ সালে সরকারি চাকরিতে যোগদান করেন। তিনি বাংলাদেশের মহা হিসাব-নিরীক্ষক ও নিয়ন্ত্রকের অধীন বিভিন্ন দপ্তরে কাজ করেছেন। পরবর্তীকালে তিনি বাণিজ্য মন্ত্রণালয়, শিক্ষা মন্ত্রণালয় ও অর্থ মন্ত্রণালয়সহ বিভিন্ন মন্ত্রণালয়ে দায়িত্ব পালন করেন। তিনি সমবায় অধিদপ্তরের নিবন্ধক ও মহাপরিচালক ছিলেন।

মোশাররফ সড়ক পরিবহন ও সেতু মন্ত্রণালয়ের (তৎকালীন যোগাযোগ মন্ত্রণালয়) সেতু বিভাগের ভারপ্রাপ্ত সচিব ও সচিব হিসেবে দায়িত্ব পালন করেন। সেসময় বিশ্ব ব্যাংকের অর্থায়নে নির্মাণাধীন পদ্মা সেতু প্রকল্পে পরামর্শক নিয়োগে দুর্নীতির অভিযোগে তাকে প্রধান আসামি করে মামলা করে দুর্নীতি দমন কমিশন। যদিও তার বিরুদ্ধে আনীত দুর্নীতির অভিযোগ প্রমাণিত হয়নি।

মোশাররফ হোসেন ভূঁইয়া বাংলাদেশ অর্থনৈতিক অঞ্চল কর্তৃপক্ষের (বেজা) নির্বাহী চেয়ারম্যান ও প্রাইভেটাইজেশন কমিশনের সদস্য হিসেবে দায়িত্ব পালন করেছেন। এছাড়া তিনি শিল্প মন্ত্রণালয়ের সচিব ও সিনিয়র সচিব, অর্থ মন্ত্রণালয়ের অভ্যন্তরীণ সম্পদ বিভাগের সিনিয়র সচিব এবং জাতীয় রাজস্ব বোর্ডের (এনবিআর) চেয়ারম্যান হিসেবে দায়িত্ব পালন করেন। ২০২০ সালে তিনি জার্মানিতে বাংলাদেশের রাষ্ট্রদূত নিযুক্ত হন।

তথ্যসূত্র
---------

1. ↑  "এনবিআর চেয়ারম্যান হলেন মোশাররফ হোসেন ভূঁইয়া"। *জনকণ্ঠ*। ৩ জানুয়ারি ২০১৮। সংগ্রহের তারিখ ২ ডিসেম্বর ২০২২।
2. ↑  "জার্মানীতে নতুন রাষ্ট্রদূত মোশাররফ হোসেন ভূঁইয়া"। *সমকাল*। ১৮ আগস্ট ২০২০। সংগ্রহের তারিখ ২ ডিসেম্বর ২০২২।
3. ↑  "এনবিআর চেয়ারম্যান হচ্ছেন মোশাররফ হোসেন ভূঁইয়া"। *জাগোনিউজ২৪.কম*। ২ জানুয়ারি ২০১৮। সংগ্রহের তারিখ ২ ডিসেম্বর ২০২২।
4. ↑  "জার্মানির নতুন রাষ্ট্রদূত মোশাররফ হোসেন ভূঁইয়া"। *ঢাকাটাইমস*। ১৭ আগস্ট ২০২০। সংগ্রহের তারিখ ২ ডিসেম্বর ২০২২।
5. 1 2  "মোঃ মোশাররফ হোসেন ভূঁইয়া, এনডিসি-এর জীবন বৃত্তান্ত"। *জাতীয় রাজস্ব বোর্ড*। সংগ্রহের তারিখ ২ ডিসেম্বর ২০২২।
6. ↑  "এনবিআর চেয়ারম্যান হলেন মোশাররফ হোসেন ভূঁইয়া"। *কালের কণ্ঠ*। ৪ জানুয়ারি ২০১৮। সংগ্রহের তারিখ ২ ডিসেম্বর ২০২২।
7. ↑  "রাষ্ট্রদূত হয়ে জার্মানি যাচ্ছেন মোশাররফ হোসেন ভূঁইয়া"। *বিডিনিউজ টোয়েন্টিফোর ডটকম*। ১৭ আগস্ট ২০২০। ২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২ ডিসেম্বর ২০২২।
**কাব্যমাতা** (সংস্কৃত: काव्यमाता, আইএএসটি: **Kāvyamātā**) বা **উশনা** হিন্দুধর্মে ঋষি ভৃগুর সঙ্গী। তিনি দেবতা শুক্রের মাতা। অসুরদের রক্ষা করার জন্য দেবতা বিষ্ণু তাকে শিরশ্ছেদ করেছেন।

কিংবদন্তি
---------

দেবীভাগবত পুরাণ এই চরিত্রের কিংবদন্তি নিয়ে আলোচনা করে। একবার, অসুররা দেবতাদের বিরুদ্ধে যুদ্ধ করেছিল এবং প্রচণ্ড মার খেয়েছিল।
অসুররা শুক্রের আশ্রমে ছুটে যায়, যখন বিষ্ণু ও দেবতারা তাড়া করে। অসুরদের আগমনের সময় পুরুষদের কেউই আশ্রমে উপস্থিত ছিলেন না; শুক্রা আর তার বাবা কাজে ছিলেন। কাব্যমাতা সমস্ত দেবতাকে গভীর ঘুমের রাজ্যে পাঠালেন। তার ধ্যান শক্তিতে, কাব্যমাতা দেবতাদের রাজা ইন্দ্রকে পঙ্গু করে দিয়েছিলেন। বিষ্ণু সুদর্শন চক্র আহবান করেন, যা কাব্যমাতার মাথা কেটে ফেলেছিল। শুক্রের পিতা, মহান ঋষি ভৃগু, যখন তিনি তার আশ্রমে ফিরে আসেন, তখন তিনি ক্রুদ্ধ হন এবং বিষ্ণুকে তার নারী-হত্যার পাপের জন্য অভিশাপ দিয়ে বলেছিলেন যে এই কাজের জন্য বিষ্ণুকে পৃথিবীতে অসংখ্য অবতার গ্রহণ করতে হবে। ভৃগু তার কমণ্ডলু থেকে পবিত্র জল ছিটিয়ে কাব্যমাতাকে পুনরুত্থিত করেছিলেন। কাব্যমাতা যেন গভীর ঘুম থেকে জেগে ওঠে।

তথ্যসূত্র
---------

1. ↑  Mani p. 402
2. ↑  Mani pp. 77-8

### উৎস

* Mani, Vettam (১৯৭৫)। *Puranic Encyclopaedia: A Comprehensive Dictionary With Special Reference to the Epic and Puranic Literature*। Delhi: Motilal Banarsidass। আইএসবিএন 0-8426-0822-2। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**বিষ্ণুস্বামী** ছিলেন একজন হিন্দু ধর্মগুরু। তিনি বৈষ্ণব রুদ্র-সম্প্রদায়ের প্রতিষ্ঠাতারূপে পরিচিত।
তিনি দক্ষিণ ভারতের এক হিন্দু ব্রাহ্মণ পরিবারে জন্মগ্রহণ করেছিলেন। তাঁর বাবা দক্ষিণ ভারতের একজন রাজার প্রধানমন্ত্রী ছিলেন। যদিও অনেক পণ্ডিত শ্রীল বিষ্ণুস্বামীর জীবন নিয়ে গবেষণা করেছেন, তবুও সর্বাধিক প্রামাণিক বিবরণ শ্রীল ভক্তিসিদ্ধান্ত সরস্বতী ঠাকুর দিয়েছেন।

শ্রীল বিষ্ণুস্বামীর জীবন নিয়ে যদিও অনেক পণ্ডিত গবেষণা করেছেন, তবুও সর্বাধিক প্রামাণিক বিবরণ শ্রীলা ভক্তিসিদ্ধন্ত সরস্বতী ঠাকুর দিয়েছেন।

শ্রীল বিষ্ণুস্বামী যে দর্শন প্রচার করেছিলেন তাকে শুদ্ধাদ্বৈত বলা হয়। তাঁর মতে ব্রাহ্মণ হলেন বিষ্ণুর দেবতা, দ্বৈত এবং অপরিবর্তনীয়। আত্মা তাঁর কণা, চিরন্তন এবং নির্ভরশীল। আত্মার মুক্তির পথ ভগবান বিষ্ণুর প্রতি ভক্তি।
খাঁটি ননডুয়ালিটির ধারাকে জন্ম দিয়েছিলেন বিষ্ণুস্বামী ।তিনি দক্ষিণ ভারতের অন্ধ্র প্রদেশে জন্মগ্রহণ করেছিলেন। শ্রীশ্রী রাধা-কৃষ্ণের সেবা করা তাঁর শিক্ষার একটি মৌলিক নীতি। অনেক পণ্ডিতের দাবি, বিষ্ণুস্বামী উল্লিখিত অন্ধ্র প্রদেশ নয় আলাদা জায়গার লোক।
গৌর গোবিন্দ স্বামী বিষ্ণুস্বামী সম্পর্কে লিখেছেন। একদিন রুদ্র-সম্প্র‌দায়ের আচার্য বিষ্ণুস্বামী রুদ্র-দ্বীপে এলেন। তাঁর শিষ্যরাও তাঁর সাথে ছিলেন। রাতে শিষ্য়‌রা হরে কৃষ্ণ হরে কৃষ্ণ কৃষ্ণ কৃষ্ণ কৃষ্ণ হরে / হরে রাম হরে রাম রাম রাম রাম হরে মন্ত্রে বিষ্ণুস্বামী প্রভুর কাছে প্রার্থনা করেছিলেন এবং সেই সময় রুদ্র তাদের সামনে উপস্থিত হয়েছিল। সমস্ত বৈষ্ণব শিবকে দেখলেন এবং বিষ্ণুস্বামী তাঁর কাছে প্রার্থনা শুরু করলেন। বিষ্ণুস্বামীর প্রার্থনা এবং তিনি যেভাবে ভক্তি-তত্ত্বের প্রচার করেছিলেন তাতে শিব সন্তুষ্ট হয়ে তাঁকে বলেছিলেন:

> *"আমার কাছে যে কোনও কিছু প্রার্থনা করুন।"*
> 
> 
> 

বিষ্ণুস্বামী বলেছিলেন: 

> *"আমি চাই আমার সম্প্র‌দায় একটি নিখুঁত বৈষ্ণব সম্প্রদায় হয়ে উঠুক।"*
> 
> 
> 

শিব বিষ্ণুস্বামীকে ঠিক তাই আশীর্বাদ করেছিলেন। সেদিনই বিষ্ণুস্বামী-সম্প্র‌দায়ের নামকরণ করা হয়েছিল রুদ্র-সম্প্র‌দায়। শিব এই সম্প্র‌দায়কে তাঁর করুণা আশীর্বাদ করেছিলেন। বিষ্ণুস্বামী নবদ্বীপের রুদ্র-দ্বীপে কিছুকাল অবস্থান করেছিলেন এবং গৌর-ভজন করেছিলেন। সুতরাং তিনি গৌড়-প্রেম, কৃষ্ণ-প্রেম অর্জন করেছিলেন। ভগবান গৌরাঙ্গ স্বপ্নে তাঁর কাছে উপস্থিত হয়ে বলেছিলেন: 

> *"আপনি আমার প্রিয় ভক্ত, রুদ্রের দয়া পেয়েছেন। আমি আপনার প্রতি খুব সন্তুষ্ট । এখন আপনি সারা বিশ্ব জুড়ে শুদ্ধাদ্বৈত মতবাদ প্রচার করুন।"*
> 
> 
> 

পরবর্তীতে, মহাপ্রভুর সময়কালে, বিষ্ণুস্বামী বল্লভ ভট্ট বা বল্লভচার্য হিসাবে এসেছিলেন। কারণ মহাপ্রভু বিষ্ণুস্বামীকে বলেছিলেন:

> *"কোটা ডাইনে হোবে মুর পরম-সবায় শ্রী বল্লভ-ভট্ট রুপে তুমি হোয়েবে উদোয়ায়।"*
> 
> 
> 

অর্থাৎ ভবিষ্যতে তুমি বৈষ্ণব আচার্য বল্লভ ভট্ট রূপে পৃথিবীতে আবার আসবে।

তথ্যসূত্র
---------

1. ↑  The Sadhus and Indian Civilisation By Vijay Prakash Sharma
2. ↑  Vaisnavism: Contemporary Scholars Discuss the Gaudiya Tradition Steven Rosen
3. ↑  Advanced History of Medieval India[*স্থায়ীভাবে অকার্যকর সংযোগ*] S R Bakshi
4. ↑  Bhaktmal
5. ↑  "Ученическая преемственность (Сампрадая)"। *hari-katha.org*। সংগ্রহের তারিখ ২০১৯-১২-২৩।
6. ↑  গৌর গোবিন্দ স্বামী ভুবনেশ্বর - শিব শহর

| * দে
* স
চার বৈষ্ণব সম্প্রদায় |
| --- |
| ঐতিহ্য | নিম্বার্কের কুমার-সম্প্রদায় •  মাধবাচার্যের ব্রহ্ম-সম্প্রদায় •  রামানুজাচার্যের শ্রী-সম্প্রদায় •  বিষ্ণুস্বামীর রুদ্র-সম্প্রদায় |
| দর্শন | দ্বৈতাদ্বৈত •  দ্বৈত •  বিশিষ্টাদ্বৈত •  শুদ্ধাদ্বৈত •  অচিন্ত্য ভেদ অভেদ |
***কিরীদাম*** (তামিল: கிரீடம், অনুবাদ 'মুকুট') হচ্ছে ২০০৭ সালে মুক্তিপ্রাপ্ত একটি তামিল চলচ্চিত্র যেটির পরিচালক ছিলেন এ. এল. বিজয়, বিজয় পরিচালিত এটিই ছিলো প্রথম চলচ্চিত্র। চলচ্চিত্রটির কাহিনী বিজয় ১৯৮৯ সালের একই নামের একটি মালয়ালম চলচ্চিত্র থেকে নিয়েছিলেন। এই চলচ্চিত্রটিতে নায়ক-নায়িকা ছিলেন অজিত কুমার এবং তৃষা কৃষ্ণন, এছাড়াও ছিলেন রাজকিরণ, সারান্য পোনভান্নান, বিবেক, অজয় এবং সান্ত্বনম। জি. ভি. প্রকাশ কুমার ছিলেন চলচ্চিত্রটির সঙ্গীত পরিচালক, চিত্রগ্রহণের দায়িত্বে ছিলেন তিরু। ২০০৭ সালের ২০শে জুলাই চলচ্চিত্রটি মুক্তি পায় এবং মোটামুটি ব্যবসাসফলতা অর্জন করে। এই চলচ্চিত্রটির তেলুগু সংস্করণের (অনুবাদ করা) নাম ছিলো 'পূর্ণ মার্কেট'।

অভিনয়ে
-------

* অজিত কুমার - শক্তিবেল
* তৃষা - দিব্যা
* রাজকিরণ - রাজারাজন
* অজয় - ভরদ্বাজ
* বিবেক - শক্তিবেলের দুলাভাই
* সারান্য পোনভান্নান - রাজ্যেশ্বরী
* বিনোদ কৃষ্ণ - বিনোদ
* সান্ত্বনম - বলসুব্রহ্মণ্য

প্রযোজনা
--------

২০০৬ সালের সেপ্টেম্বর মাসে চলচ্চিত্রটি নির্মাণের ঘোষণা দেওয়া হয়, প্রযোজক বালাজি এবং অভিনেতা অজিত কুমার এই ঘোষণা দেন, চলচ্চিত্রটি মুম্বাই-ভিত্তিক প্রযোজনা প্রতিষ্ঠান এ্যাডল্যাবস প্রযোজনা করবে (সহ-প্রযোজনা) বলে সিদ্ধান্ত হয়। বিজয়, যিনি ছিলেন পরিচালক প্রিয়দর্শনের একজন সহকারী তিনি এই চলচ্চিত্রতের মাধ্যমে প্রথম পরিচালনা শুরু করেন, ১৯৮৯ সালে মুক্তিপ্রাপ্ত মালয়ালম চলচ্চিত্র কিরীদামের পুনঃনির্মাণ ছিলো এই তামিল কিরীদাম চলচ্চিত্রটি, যেটির পরিচালক ছিলেন সিবি মালায়িল; তামিল চলচ্চিত্রটিতে অজিত কুমার এবং তৃষা কৃষ্ণনকে নায়ক- নায়িকা হিসেবে নেওয়ার সিদ্ধান্ত নেন পরিচালক বিজয় নিজেই। বিজয় এই চলচ্চিত্রটির কাহিনী সম্পর্কে বলেছিলেন যে, "মালয়ালম কিরীদামের প্রায় পুরোটুকুই আমি এই তামিল চলচ্চিত্রে দেখিয়েছি"। বিজয় আগে চলচ্চিত্রটির নাম 'মাগুড়াম' রাখতে চাইলেও পরে মালয়ালম চলচ্চিত্রটির সঙ্গে মিলিয়ে একই নাম রাখেন।

তথ্যসূত্র
---------

1. ↑  "Poorna Market to release in April end - Tamil Movie News - IndiaGlitz.com"।
2. ↑  "Tamil movies : Ajith in remake of Mohanlal's super-hit flick?"। Behindwoods.com। ২০০৬-০৯-০৯। সংগ্রহের তারিখ ২০১২-০৮-০৪।
3. ↑  "Kireedam to be remade in Tamil - Tamil Movie News"। IndiaGlitz। ২০০৬-১১-২২। ২০১২-১০-২৪ তারিখে মূল থেকে আর্কাইভ করা। সংগ্রহের তারিখ ২০১২-০৮-০৪।
4. ↑  Rao, Subha J (২০১০-০৯-২৫)। "Genre bender"। *The Hindu*। Chennai, India।
5. ↑  "Ajith's movie christened as Magudam - Tamil Movie News"। IndiaGlitz। ২০০৬-১১-১৩। ২০০৬-১১-১৬ তারিখে মূল থেকে আর্কাইভ করা। সংগ্রহের তারিখ ২০১২-০৮-০৪।

বহিঃসংযোগ
---------

* ইন্টারনেট মুভি ডেটাবেজে *কিরীদাম*  (ইংরেজি)
**শেখ রাসেল দিবস** বাংলাদেশের জাতির জনক ও প্রথম রাষ্ট্রপতি শেখ মুজিবুর রহমানের কনিষ্ঠ পুত্র শেখ রাসেলের সম্মানে প্রতি বছর তার জন্মদিনে বাংলাদেশে পালিত একটি জাতীয় দিবস।

শিশু রাসেলের জীবন সম্পর্কে শিশু-কিশোরদের কাছে তুলে ধরতে তাঁর জন্মদিনকে শেখ রাসেল দিবস হিসেবে ঘোষণা করা হয়েছে। রাষ্ট্রীয়ভাবে তৃতীয়বারের মতো ‘শেখ রাসেল দিবস ২০২৩’ পালনের প্রতিপাদ্য ছিল ‘শেখ রাসেল দীপ্তিময়, নির্ভীক নির্মল দুর্জয়’।

ইতিহাস
------

শেখ মুজিবুর রহমানের কনিষ্ঠ পুত্র ও বাংলাদেশের প্রধানমন্ত্রী শেখ হাসিনার ছোট ভাই শেখ রাসেল ১৯৬৪ সালের ১৮ অক্টোবর তৎকালীন পূর্ব পাকিস্তানের ঢাকা অঞ্চলের ধানমন্ডিতে ৩২ নম্বর বঙ্গবন্ধু ভবনে জন্মগ্রহণ করেন। ১৯৭৫ সালের ১৫ আগস্ট প্রত্যূষে একদল তরুণ সেনা কর্মকর্তা ট্যাঙ্ক দিয়ে শেখ মুজিবুর রহমানের ধানমণ্ডিস্থ ৩২ নম্বর বাসভবন ঘিরে ফেলে শেখ মুজিব, তার পরিবার এবং তার ব্যক্তিগত কর্মচারীদের সাথে শেখ রাসেলকেও হত্যা করা হয়। তার জন্মদিনে সর্বপ্রথম ২০২১ সাল হতে এ দিবস পালিত হয়।

কার্যসূচি
---------

শেখ রাসেলের জন্মদিন উপলক্ষে দেশের শিক্ষাপ্রতিষ্ঠান, বিভিন্ন সামাজিক ও সাংস্কৃতিক সংগঠন বিস্তারিত কর্মসূচি গ্রহণ করে থাকে। শেখ রাসেলসহ ১৫ আগস্টে নিহত সব শহীদের কবরে পুষ্পস্তবক অর্পণ, ফাতেহা পাঠ, মিলাদ, দোয়া মাহফিল, চিত্রাঙ্কন, সাংস্কৃতিক অনুষ্ঠান, র‌্যালি সহ বিচিত্র অনুষ্ঠানের আয়োজন করা হয়।

তথ্যসূত্র
---------

1. ↑  "জাতীয় ও আন্তর্জাতিক দিবস উদযাপন/পালন" (পিডিএফ)। *cabinet.gov.bd*। সংগ্রহের তারিখ ২০২৩-১০-২২।
2. ↑  বাসস (২০২৩-১০-১৮)। "শেখ রাসেলের জন্মদিন আজ"। *প্রথম আলো*। সংগ্রহের তারিখ ২০২৩-১০-২২।
3. ↑  হারুন-অর-রশীদ (২০১২)। "রহমান, বঙ্গবন্ধু শেখ মুজিবুর"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
4. ↑  ফ্র্যাঙ্ক, ক্যাথরিন (২০০২)। *Indira: The Life of Indira Nehru Gandhi*। যুক্তরাষ্ট্র: হাউটন মিফলিন। পৃষ্ঠা 388। আইএসবিএন 0-395-73097-X।
5. ↑  ঢাকা, বাসস। "শেখ রাসেলের জন্মদিন আজ"। *www.prothomalo.com*। সংগ্রহের তারিখ ২০২৩-১০-১৯।
6. ↑  ঢাকা, বাসস। "শেখ রাসেলের জন্মদিন আজ"। *www.prothomalo.com*। সংগ্রহের তারিখ ২০২৩-১০-১৯।
7. ↑  "১৮ অক্টোবর দেশে-বিদেশে পালিত হতে যাচ্ছে 'শেখ রাসেল দিবস-২০২২' | জাতীয়"। *Noyashotabdi*। সংগ্রহের তারিখ ২০২৩-১০-১৯।
**প্রহার** (হিন্দি: प्रहार) ১৯৯১ সালের একটি বলিউড নির্মিত হিন্দি সামাজিক ও অ্যাকশনধর্মী চলচ্চিত্র। এই ছবির মুখ্য অভিনেতা ও পরিচালক ছিলেন অভিনেতা নানা পাটেকর।

কাহিনী
------

পিটার ডি'সুজা ভারতীয় সেনার কমান্ডো প্রশিক্ষনের জন্যে নির্বাচিত হয় কিন্তু সে যেতে চাইলে তার প্রেমিকা শার্লি বাধাদান করতে থাকে। এই প্রশিক্ষণ বিপজ্জনক ও অত্যন্ত কঠিন। পারিবারিক বন্ধু ও প্রতিবেশিনী কিরনের পরামর্শে অবশ্য পিটারের পিতা তাকে যেতে অনুমতি দেন। প্রশিক্ষণ শিবিরের শিক্ষক কমান্ডো মেজর পরমজিৎ চৌহান ভীষন কঠোর চরিত্রের মানুষ। তার ট্রেনিং সমস্ত শিক্ষার্থীর কাছে আতংকের বিষয়। নানা অসুবিধার ভেতর দিয়ে শিক্ষা সম্পূর্ণ হলে একটি অভিযানে ডাক পড়ে পিটারদের। একদল শিশু ও শিক্ষিকা অপহরণকারী সন্ত্রাসবাদীদের পরাস্ত করে পিটার ও তার সাথীরা। এই অভিযানে নেতৃত্ব দেন মেজর চৌহান। পিটার আহত হয় ও তার দুই পা অপারেশন করে বাদ দিতে হয়। সে সাহসিকতাপূর্ণ কাজের পুরস্কার নিয়ে বাড়ি ফিরে আসে। শার্লিকে বিয়ে করতে মনস্থির করে। কিন্তু মেজর চৌহানের ট্রেনিং তার জীবনে বড় ছাপ ফেলে দিয়েছিল। তার এলাকায় তোলাবাজ, গুন্ডা দের দাপটে সাধারণ মানুষ তটস্থ কিন্তু প্রতিবাদের সাহস কারো নেই। পিটার প্রতিবন্ধী হলেও নির্ভীক, অন্যায়ের প্রতিবাদ করতে চায়। ফলত তাকে অসহায় অবস্থায় ফেলে দুষ্কৃতীরা হত্যা করে। মেজর চৌহান পিটারের নিমন্ত্রণ পেয়ে এসে শোনেন সে মারা গেছে। কিরনের কাছ থেকে পুরো ঘটনা জানতে পারেন মেজর। পিটারকে প্রকাশ্যে তাকে হত্যা করা হলেও কেউ সাক্ষ্য দিতে রাজী হয়না। নাগরিক সমাজের বিরাট অংশ ভীতু এবং দুর্নীতিতে পরিপূর্ণ, পুলিশ নির্বিকার, যুবসমাজ নেশায় আসক্ত, প্রতিবাদ করার মেরুদণ্ড নেই। এমনকি পিটারের পিতাও চান ছেলের হত্যাকারীদের সাথে সমঝোতা করে টিকে থাকতে। কিরনের বাড়িতে আশ্রয় নেন মেজর চৌহান এবং তার ও কিরনের ওপর দুষ্কৃতীরা প্রায়ই হামলা চালাতে থাকে। একদিন রাত্রে পিটারের হত্যাকারী পাঁচজন তাকে খুন কর‍তে এলে মেজর চৌহান তাদের সাথে খালি হাতে লড়াই করেন। কমান্ডো প্রশিক্ষক চৌহানের সাথে ভয়াবহ খন্ডযুদ্ধে পাঁচজনই মারা যায়। মেজর নিজেও আহত হন। আদালতে মেজর তুলে ধরেন নিজের বক্তব্য, সমাজের ঘুনধরা অবস্থার কথা। আদালত মনে করে সমাজের দুর্নীতি মেজরকে মানসিকভাবে বিপর্যস্ত করেছে। তাকে মানসিক হাসপাতালে পাঠানো হয়। তাকে সেখানে দেখতে আসে কিরন ও তার ছেলে চিকু।

অভিনয়
------

* নানা পাটেকর - মেজর চৌহান
* মাধুরী দীক্ষিত - শার্লি
* ডিম্পল কাপাডিয়া - কিরন
* গৌতম যোগলেকর - পিটার ডি'সুজা
* হাবিব তনভীর - পিটারের পিতা
* সাই দেওধর - চিকু (শিশুশিল্পী)
* অচ্যুত পোদ্দার - শার্লির পিতা
* মার্কন্ড দেশপান্ডে - শার্লির ভাই

তথ্যসূত্র
---------

1. 1 2 3  "Prahaar: The Final Attack (1991)"। *imdb.com*। সংগ্রহের তারিখ ৬ মে ২০১৭।
2. ↑  "PRAHAAR MOVIE REVIEW"। *sabkimaacinema.com*। ২৬ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ৬ মে ২০১৭।
**ম্যানেজার** **জোসেফ সি পাঞ্জিকারন** (১৮৮৮-১৯৯৯) ছিলেন সাইরো-মালবার ক্যাথলিক মনসিগোনার, ইতিহাসবিদ, ধর্মতত্ত্ববিদ, সাংবাদিক এবং ধর্মগিরি হাসপাতাল, কোটমঙ্গলমের প্রতিষ্ঠাতা এবং মেডিকেল সিস্টার্সদের জমায়েত সেন্ট জোসেফ (ধর্মগিরি বোন)-এর প্রতিষ্ঠাতা।  

তাঁর সিদ্ধাবস্থার শুরুটা হয়েছিল ২০১০ সালে কোটমঙ্গলমের বিশপের এলাকা থেকে।

জীবন
----

জোসেফ সি পঞ্জিকারন ১৮৮৮ সালের ১০ সেপ্টেম্বর এর্নাকুলামের বিশপের এলাকার উজুভা গ্রামে জন্মগ্রহণ করেন, চাকো পাঞ্জিকারন ও মরিয়ম কণিচট্টুরের পুত্র হিসাবে।

পাঞ্জিকরণ এরনাকুলামের ভিকারিয়েটের বিশ্বাস প্রচারের পরিচালক হন। তিনি বিশ্বাস করেতেন যে, দরিদ্র ও অসুস্থদের চিকিৎসা সেবা দেওয়া দায়িত্ব গির্জার রয়েছে। তিনি ১৯৩৪ সালে কেরালার কোটমঙ্গালামে ধর্মগিরি নামে একটি হাসপাতাল চালু করেন এবং ১৯৪৪ সালে সেন্ট জোসেফের মেডিকেল সিস্টার্সের জামায়েত প্রতিষ্ঠা করেন। 

১৯৪৯ সালের ৪ নভেম্বর হৃদরোগে আক্রান্ত হয়ে তিনি মারা যান।

তথ্যসূত্র
---------

1. ↑  Medical Sisters of St. Joseph[*স্থায়ীভাবে অকার্যকর সংযোগ*]
2. ↑  "Mgr. Joseph C. Panjikaran"। ২ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১ মে ২০২১।
3. ↑  Beatification of Mgr. Joseph C. Panjikaran initiated[*স্থায়ীভাবে অকার্যকর সংযোগ*]
4. 1 2  "Biography of our founder"। Nirmala province, MSJ.।
**কারেজ আন্ডার ফায়ার** (ইংরেজি ভাষায়: Courage Under Fire) উপসাগরীয় যুদ্ধের উপর ভিত্তি করে নির্মীত মার্কিন চলচ্চিত্র। এডওয়ার্ড জুইক পরিচালিত এই ছবিটি ১৯৯৬ সালে মুক্তি পায়। প্রধান চরিত্রে অভিনয় করেছেন ডেনজেল ওয়াশিংটন, মেগ রায়ান এবং ম্যাট ডেমন। উপসাগরীয় যুদ্ধে নিয়ে করা প্রথম ছবিগুলোর মধ্যে এটি অন্যতম।

এতে ১৯৫০ সালে মুক্তিপ্রাপ্ত আকিরা কুরোসাওয়ার ছবি রাশোমোন-এর ধারণা প্রয়োগ করা হয়েছে। এই ছবিতেও রাশোমোনের মত দেখা যায়, একই ঘটনাকে প্রত্যক্ষদর্শীরা একেকভাবে বর্ণনা করছে। তবে রাশোমোনের সাথে এর পার্থক্য হল; রাশোমোনের পাত্র-পাত্রীরা কাহিনী সম্পর্কে যা বলেছিল তা নিজেরা বিশ্বাস করতো, কিন্তু এখানে পাত্র-পাত্রীরা ইচ্ছে করেই মিথ্যে বলেছে। সে হিসেবে রাশোমোন ক্রিয়া সরাসরি প্রয়োগ করা হয়নি।

কাহিনী সূত্র
------------

উপসাগীয় যুদ্ধের সময়, ১৯৯১ সালের ২৫শে ফেব্রুয়ারি *লেফটেন্যান্ট কর্নেল ন্যাথানিয়েল সার্লিং* (ডেনজেল ওয়াশিংটন) নিজের ট্যাংক-কে শত্রু পক্ষের ট্যাংক ভেবে ভুল করেন। তার বোমাবর্ষণে এক মার্কিন কর্মকর্তা নিহত হয়। এর পরই কাহিনী এগিয়ে যায়। যুদ্ধ শেষ। হোয়াইট হাউজ যুদ্ধে সাহসিকতার জন্য মেডেল অফ অনার দিতে চাচ্ছে। এক নারী বৈমানিক নিজের ইউনিটের সবাইকে বাঁচাতে গিয়ে মৃত্যুবরণ করে। এই ঘটনাও ২৫শে ফেব্রুয়ারির। ঘটনার বিস্তারিত প্রতিবেদন তৈরির দায়িত্ব দেয়া হয় কর্নেল সার্লিংকে। প্রত্যক্ষদর্শীদের বিবরণী নিতে গিয়েই সার্লিংয়ের খটকা লাগে। তিনি বুঝতে পারেন একেক জন একেক ভাবে ঘটনার ব্যাখ্যা দিচ্ছে এবং এর সাথে স্বার্থ জড়িত রয়েছে। নিজের বিবেকের কাছে অপরাধী কর্নেল সার্লিয়ের সত্য উদ্‌ঘাটনের প্রচেষ্টার মধ্য দিয়েই সিনেমার কাহিনী এগিয়ে যায়।

অভিনয়ে
-------

* ডেনজেল ওয়াশিংটন - *লেফটেন্যান্ট কর্নেল ন্যাথানিয়েল সার্লিং*
* মেগ রায়ান - *ক্যাপ্টেন ক্যারেন এমা ওয়াল্ডেন* (মেডেল অফ অনার)
* ম্যাট ডেমন - *বিশেষজ্ঞ ইলারিও*
* লু ডায়মন্ড ফিলিপ্‌স - *স্টাফ সার্জেন্ট জন মনফ্রিজ*
* মাইকেল মরিয়ার্টি - *ব্রিগেডিয়ার জেনারেল হার্শবার্গ*

প্রতিক্রিয়া
------------

সমালোচকদের অধিকাংশই ছবিটির প্রশংসা করেছেন। রটেন টম্যাটোস-এ রেটিং ৮২%। রাশোমোন ক্রিয়ার প্রভাবের বিষয়টিও প্রশংসিত হয়েছে, যদিও অনেক ক্ষেত্রেই এটা ঠিক রাশোমোনের মত হয়নি।

তথ্যসূত্র
---------

1. ↑  Box office / business for Courage Under Fire (1996); imdb.com

বহিঃসংযোগ
---------

* Boxoffice information
* ইন্টারনেট মুভি ডেটাবেজে *কারেজ আন্ডার ফায়ার*  উইকিউপাত্তে এটি সম্পাদনা করুন (ইংরেজি)
**পরবাসিনী** স্বপন আহমেদ পরিচালিত ২০১৭ সালের বাংলাদেশী বৈজ্ঞানিক কল্পকাহিনি নির্ভর চলচ্চিত্র। চলচ্চিত্রটিতে ফ্রান্স, জার্মানি ও ইতালির কয়েকজন শিল্পী অভিনয় করবেন। চলচ্চিত্রটি বিশ্বব্যাপী মুক্তি দেয়ার সম্ভাবনা আছে। বাংলাদেশের চলচ্চিত্রের ইতিহাসের দীর্ঘ পরিক্রমার সর্বশেষ সংযোজন, দেশের প্রথম বৈজ্ঞানিক কল্পকাহিনি ভিত্তিক ছবি "পরবাসিনী"। ২০১৫ সালের শেষ নাগাদ মুক্তির প্রতীক্ষায় থাকা ছবিটি এখন পর্যন্ত বাংলাদেশের সবচেয়ে ব্যয়বহুল চলচ্চিত্র।

কাহিনি
------

সময়টা ২১১৫। বাঙালী প্রত্নতত্ত্ববিদ চর্যাপদ সেন তার মেয়ে রি সেন কে সাথে নিয়ে আসেন ধবংসপ্রাপ্ত ঢাকা এবং কলকাতা শহরে। ১০০ বছর আগের এলিয়েনদের আক্রমণের পর শহর দুটিকে পুনঃআবিষ্কার করা। এরমধ্যে মহাশূন্যে পাঠানোর ৩৭ বছর পর বাংলাদেশ স্পেস রিসার্চ এ্যাসোসিয়েশন (বিএসআরএ) একটি বেতার তরঙ্গের জবাব আসল। ১১০ সেকেন্ডের একটি স্বল্পদৈর্ঘ্যের বেতার তরঙ্গ বার্তা রেকর্ড করা হল। বিএসআরএ ঘোষণা করে বসল ,এলিয়েনদের একটি বিরাট মহাকাশযান পৃথিবীর দিকে এগিয়ে আসছে। তারপর এক ঝড়ের রাতে এলিয়েনরা হিলিয়াম-৩ ও হিলিয়াম-৪ সংগ্রহের জন্য মাধবপুর পারমাণবিক বিদ্যুৎকেন্দ্রে আক্রমণ করে। কিন্তু তাদের বাঁধা দিতে এগিয়ে এল বাংলাদেশ স্পেশাল ফোর্সেস (বিএসএফ)।
"পৃথিবীর এই ক্রান্তিকালে এসে কি করবে ভেবে দেখ; বাঁচতে হলে জেনে নেও, নয়তো অতলে তলিয়ে যাও।"

অভিনয়
------

* ইমন
* রিথ মজুমদার
* সব্যসাচী চক্রবর্তী
* জুন মালিহা
* উর্বশী রাউটেলা
* সোহেল খান
* অপ্সরা আলী
* চাষী আলম

শুটিং
-----

ছায়াছবির নিম্নলিখিত অবস্থানে শুটিং হয়েছিল:

* বাংলাদেশ
* ফ্রান্স
* সুইজারল্যান্ড
* বেলজিয়াম
* জার্মানি
* ইতালি

বিপণন
-----

প্রথমে ২০১৩ সালের ১১ জুলাই তাদের অফিসিয়াল ইউটিউবে চলচ্চিত্রটির নির্মাতা প্রকাশ করা হয়।

এম SIB দ্বারা পরিকল্পিত পরবাসিনীর দ্বিতীয় মোশন গ্রাফিক্স টিজার ৩০ অক্টোবর ২০১৩ তে মুক্তি পায়।

তথ্যসূত্র
---------

1. 1 2  *ঝুলছে পরবাসিনী*, যায় যায় দিন। ঢাকা থেকে প্রকাশের তারিখ: জানুয়ারী ১০, ২০১৩ খ্রিস্টাব্দ।
2. ↑  "পরবাসিনীর প্রথম দর্শন"। সংগ্রহের তারিখ ৬ আগস্ট ২০১৩।
3. ↑  "পরবাসিনী মোশন গ্রাফিক্স টিজার"।

* চলচ্চিত্র প্রবেশদ্বার
**মুজাদ্দিদিয়া তরিকা** মুজাদ্দিদে আলফে সানি খ্যাত আহমেদ সিরহিন্দি কর্তৃক প্রতিষ্ঠিত একটি সুফি তরিকা। এটি নকশবন্দি তরিকা থেকে উদ্ভুত হয়েছে। এ তরিকায় সুফিবাদের নামে প্রচলিত গজল, কাওয়ালী ও সামা শুনা নিষিদ্ধ। আহমেদ সিরহিন্দির খলিফাদের নির্দিষ্ট পরিসংখ্যান ইতিহাসে উল্লেখ নেই। তবে তিনি উপমহাদেশসহ বিশ্বের প্রতিটি অঞ্চলে খলিফাগণের প্রতিনিধি প্রেরণ করেন। তার অন্যতম দুজন খলিফা যাদের মাধ্যমে মুজাদ্দিদিয়া সিলসিলার প্রসিদ্ধি পেয়েছে এবং ভারতবর্ষে সূলুক, তরবিয়াত দ্বারা জনসাধারণের ঈমান-আকিদা পরিশুদ্ধ করেছেন তারা হলেন; খাজা মাসুম ও আদম হুসাইনী বানুরী। তারা মাসুমিয়্যা সিলসিলা ও আহসানিয়া’ সিলসিলার প্রতিষ্ঠাতা। এ তরিকার বিশ্বব্যাপী প্রচার-প্রসার হয়েছে শাহ গুলাম আলী বাটালভীর মাধ্যমে। ভারতবর্ষের এমন কোন শহর ছিলো না যেখানে তার মুরিদ ছিলো না। কেবল আম্বালা শহরে তার পঞ্চাশ জন খলিফা ছিলো। এ তরিকার অন্যতম সিলসিলা আহসানিয়া, শাহ ওয়ালিউল্লাহ দেহলভী, শাহ আবদুল আজিজ এবং তার থেকে সৈয়দ আহমদ বেরলভি ও মিয়াজি নূর মুহাম্মদ খেলাফত প্রাপ্ত হোন।

মিয়াজি নূর মুহাম্মদ থেকে ইমদাদুল্লাহ মুহাজিরে মক্কি, মুহাম্মদ কাসেম নানুতুবি, রশিদ আহমদ গাঙ্গুহি, আশরাফ আলী থানভী, মাহমুদ হাসান দেওবন্দি, আব্দুর রহীম রায়পুরী, ইয়াহিয়া কান্ধলভি, খলিল আহমদ সাহারানপুরি, হুসাইন আহমদ মাদানি, মুহাম্মদ ইলিয়াস কান্ধলভি, মুহাম্মদ জাকারিয়া কান্ধলভি এবং আবুল হাসান আলী নদভী পর্যন্ত প্রমূখ উল্লেখযোগ্য। যদিও পরবর্তীতে কাসেম নানুতুবি ও আশ্রাফ আলী থানভী গং ওহাবী আকীদায় পর্যবসিত হয়ে পড়ে এবং ইমদাদুল্লাহ মুহাজিরে মক্কি তাদের খারিজ করে দেন।

তথ্যসূত্র
---------

1. ↑  "মুজাদ্দিদিয়া তরীকা - বাংলাপিডিয়া"। *bn.banglapedia.org*। সংগ্রহের তারিখ ২০২১-০৬-২৫।
2. ↑  "ভারতবর্ষে নকশবন্দিয়া সিলসিলার ইতিহাস"। *Jugantor* (ইংরেজি ভাষায়)। সংগ্রহের তারিখ ২০২১-০৬-২৫।
***হিটম্যান*** হচ্ছে ২০১৪ সালে মুক্তিপ্রাপ্ত একটি বাংলাদেশী মারপিটধর্মী-নাট্য চলচ্চিত্র। চলচ্চিত্রটি পরিচালনা করেছেন ওয়াজেদ আলী সুমন ও প্রযোজনা করেছেন মোহাম্মদ জাহাঙ্গীর আলম এবং এর কাহিনী ও চিত্রনাট্য লিখেছেন কাশেম আলী দুলাল ও আব্দুল্লাহ জহির বাবু। চলচ্চিত্রটিতে মুখ্য ভূমিকায় অভিনয় করেছেন শাকিব খান ও অপু বিশ্বাস। অন্যান্য গুরুত্বপূর্ণ ভূমিকায় অভিনয় করেছেন মিশা সওদাগর, জয় চৌধুরী, শিরিন শিলা ও বিপাশা। এটি ২০১২ সালের তামিল ব্লকবাস্টার চলচ্চিত্র *ভেটাইয়ের* আনুষ্ঠানিক পুনঃনির্মাণ।

কাহিনী সংক্ষেপ
--------------

হিটম্যান হচ্ছে দুই ভাইয়ের একটি শক্তিশালী গল্প, রানা ও শুভ, যারা একে অপরের থেকে একেবারেই আলাদা। তাদের বাবা ছিলেন একজন পুলিশ কনস্টেবল কিন্তু তার মৃত্যুর পরে শুভ এই দায়িত্ব পালন করে যান। তার সাহসীকতার অভাবের কারণে শুভ অপরাধের বিরুদ্ধে লড়াই করা কঠিন মনে করে। এই সময়ে রানা, যিনি একজন পুলিশ নন, তিনি ছদ্মবেশে তার বড় ভাইকে সহায়তা করেন। শুভ যখন তার ভাইয়ের জন্য অপরাধীদের সঙ্গে অনেক লড়াইয়ে জয়ী হচ্ছিল, শুভকে প্রশংসিত করা হচ্ছছিল, তখন তাকে পুলিশ সুপার হিসাবে পদোন্নতি দেওয়া হয়েছিল। গল্পের টার্নিং পয়েন্টটি দেখা যায়, যখন শুভ ছদ্মবেশে ধরা পড়েন এবং তাকে নির্মমভাবে মেরে ফেলার চেষ্টা করা হয়। রানা তার ভাইকে ভয়কে মোকাবেলা করা, সন্ত্রাসীদের পরাস্ত করার সাহসে গড়ে তোলেন। এই পয়েন্টের পরে আমরা দেখতে পাই, শুভ সাহসী দাঁড়িয়ে যান এবং কীভাবে তিনি রানার সাথে খলনায়কদের মোকাবেলা করবেন, তা খুঁজে বের করেন।

অভিনয়
------

* শাকিব খান - রানা
* অপু বিশ্বাস - তানিয়া
* জয় চৌধুরী - শুভ
* শিরিন শিলা - তারিন
* মিশা সওদাগর - ডাবলা
* চিকন আলী
* বাদল
* নুর ইসলাম বাঘা
* সুব্রত বড়ুয়া - স্বভূমিকা (বিশেষ উপস্তিতি)
* ববি
* পীরজাদা শহিদুল হারুন
* কাবিলা
* আবু সাঈদ খান
* নীল
* কমল পাটেকার - স্বভূমিকা

সংগীত
-----

চলচ্চিত্রটির সুর ও সংগীতায়োজন করেছেন আলী আকরাম শুভ ও গীত রচনা করেছেন সুদীপ কুমার দীপ। এর গানগুলো গেয়েছেন আসিফ আকবর, দিলশাদ নাহার কনা, মিমি, মুন, তানজিন রুমা, এসআই টুটুল এবং হাবিব ওয়াহিদ।

মুক্তি
------

চলচ্চিত্রটি ৬ অক্টোবর ২০১৪ সালের ঈদুল আযহায় উপলক্ষে ১১২টি প্রেক্ষাগৃহে মুক্তি পায়।

তথ্যসূত্র
---------

1. ↑  "ঈদে 'হিটম্যান' ও 'সেরা নায়ক' শাকিব"। *banglanews24.com* (ইংরেজি ভাষায়)। সংগ্রহের তারিখ ২০২০-০৬-০৯।
2. ↑  "শাকিব-অপুর হ্যাটট্রিক"। *প্রথম আলো*। সংগ্রহের তারিখ ২০২০-০৬-০৯।
3. ↑  সাহা, জয়ন্ত; ডটকম, বিডিনিউজ টোয়েন্টিফোর। "ঈদে অপুর দুই সিনেমা"। *bangla.bdnews24.com*। ২০২০-০৬-১৮ তারিখে মূল থেকে আর্কাইভ করা। সংগ্রহের তারিখ ২০২০-০৬-০৯।
4. ↑  "সিনেমায় শিরিন শিলার ব্যস্ততা"। *যুগান্তর*। সংগ্রহের তারিখ ২০২০-০৬-০৯।
5. ↑  সাইফুল, রাহাত (২০১৯-০৫-২২)। "নকলের থাবায় ধ্বংসের মুখে ঢাকাই চলচ্চিত্র"। *risingbd.com*। সংগ্রহের তারিখ ২০২০-০৬-০৯।
6. ↑  "Shakib Khan likely to dominate Eid box office"। *New Age*। সংগ্রহের তারিখ ৩ অক্টোবর ২০১৪।
7. ↑  "Hitman To Released on EID"। cinemanews24। ৪ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০১৪।
8. ↑

বহিঃসংযোগ
---------

* ইন্টারনেট মুভি ডেটাবেজে *হিটম্যান*  (ইংরেজি)
* বাংলা মুভি ডেটাবেজে *হিটম্যান*
হিন্দুশাস্ত্রমালায় ধর্ম-সম্পর্কিত *শ্রুত* বা *দৃষ্ট* আদি চিন্তারাশিকে **শ্রুতি** বিন্যাসে বিন্যস্ত করা হয়। শাস্ত্রীয় এ মালিকাটি গঠিত হয়েছে ন্যূনতম ৭৬-গ্রন্থমালায় (৪ বেদ , ৬ বেদাঙ্গ , ১৮ ব্রাহ্মণ , ৯ আরণ্যক , ১০ উপনিষদ , ৪ উপবেদ , ২০ সংহিতা বা স্মৃতি বা নীতিশাস্ত্র ও ২ সমন্বয়ী - গীতা ও ব্রহ্মসূত্র)। শ্রুতি অর্থ "যা শ্রুত অর্থাৎ শোনা হয়েছে"। এটি হিন্দুধর্মের পবিত্র রচনাবলীর সবচেয়ে সম্মানিত একটি অংশ হিসেবে পরিগণিত হয়। এগুলিকে দৈব রহস্যোন্মোচনের ফলে উৎপন্ন বলে ধারণা করা হয়। শ্রুতিগুলি পার্থব মুনি-ঋষিদের দ্বারা শ্রুত হয়ে পৃথিবীতে সম্প্রচারিত হয়েছে বলে মনে করা হয়। অন্যদিকে সাধারণ মানুষের মনে থাকা বিষয়গুলিকে "স্মৃতি" নাম দেওয়া হয়েছে। যদিও শ্রুতি রচনাগুলিকে অধিকতর কর্তৃত্বময় বলে গণ্য করা হয়, বাস্তব প্রাত্যহিক জীবনের চর্চায় স্মৃতি রচনাগুলির প্রভাবই বেশি দেখা যায়।

হিন্দুশাস্ত্রের শ্রুতিমালা
--------------------------

বেদ পরবর্তী এমন নামাঙ্কিত গ্রন্থগুলি ‘স্মৃতি’ নামে চিহ্নিত হলেও মূলত শ্রুতিগ্রন্থাদির ব্যাখ্যা-বিশ্লেষণাত্মক গ্রন্থ ব'লে শ্রুতিমালার ২য় বেদাঙ্গ কল্প পর্যায়ভুক্ত শ্রুতিশাস্ত্র । শ্রুতিশাস্ত্রের তুলনায় স্মৃতিশাস্ত্রের আনুশাসনিক গুরুত্ব কম । স্মৃতিশাস্ত্র বৈচিত্র্যপূর্ণ এক বিশাল শাস্ত্র-সংকলন । বেদাঙ্গ , হিন্দু মহাকাব্য , ধর্মসূত্র , হিন্দু দর্শন , পুরাণ , কাব্য , ভাষ্য এবং রাজনীতি , নৈতিকতা , সংস্কৃতি , শিল্প ও সমাজ-সংক্রান্ত বিভিন্ন ‘নিবন্ধ’ এই ধারার অন্তর্গত ।

### ৪ বেদ

* ঋগ্বেদ
* সামবেদ
* যজুর্বেদ
	+ শুক্লযজুর্বেদ
	+ কৃষ্ণযজুর্বেদ
* অথর্ববেদ

### ৬ বেদাঙ্গ

* শিক্ষা
* কল্প
	+ শ্রৌতসূত্র
	+ গৃহ্যসূত্র
	+ ধর্মসূত্র
	+ শূল্ব্যসূত্র
* ব্যাকরণ
	+ পাণিনি রচিত অষ্টাধ্যায়ী
* নিরুক্ত
	+ যাস্ক সংকলিত নিরুক্ত (বেদে ব্যবহৃত শব্দাদির অভিধান)
* ছন্দ
	+ পিঙ্গল বিন্যস্ত ছন্দসূত্র
* জ্যোতিষ
	+ লগধ বর্ণিত জ্যোতিষ

### ১৮+ ব্রাহ্মণ

### ৯+ আরণ্যক

### ১১ উপনিষদ

### ২০ নীতিশাস্ত্র (বেদাঙ্গান্তর্ভুক্ত কল্পশ্রেণীভুক্ত নীতিশাস্ত্র সংকলন)

### ২+ সর্ব-সমন্বয়ী গ্রন্থ গীতা ও ব্রহ্মসূত্র

সমন্বয়ী গীতা ১৮ অধ্যায়ে ৭০০ ও ব্রহ্মসূত্র ৪×৪=১৬ অধ্যায়ে ৫৫৫ শ্লোক বা পঙ্‌ক্তি ধারণ ক'রে বর্তমানে নানামুখী ব্যাখ্যাসহ বিভিন্ন ভাষাতে প্রাপ্য ।

### অন্যান্য শ্রুতি

আরোও দেখুন
----------

* হিন্দুশাস্ত্র

তথ্যসূত্র
---------

1. ↑
2. ↑  James Lochtefeld (2002), "Smrti", The Illustrated Encyclopedia of Hinduism, Vol. 2: N–Z, Rosen Publishing, আইএসবিএন ৯৭৮-০৮২৩৯৩১৭৯৮, page 656-657
3. ↑  Purushottama Bilimoria (2011), The idea of Hindu law, Journal of Oriental Society of Australia, Vol. 43, pages 103-130
4. ↑  Roy Perrett (1998), Hindu Ethics: A Philosophical Study, University of Hawaii Press, আইএসবিএন ৯৭৮-০৮২৪৮২০৮৫৫, pages 16-18
একই নামের অন্য ব্যক্তিদের নিবন্ধের জন্য জামাল উদ্দিন আহমেদ (দ্ব্যর্থতা নিরসন) দেখুন।

**জামাল উদ্দীন আহমেদ** (জন্মঃ ৫ জানুয়ারি, ১৯৭৭, যশোর, খুলনা) একজন বাংলাদেশি ক্রিকেটার। ২০০৩ সালে তিনি তার একমাত্র একদিনের আন্তর্জাতিক ক্রিকেট ম্যাচে অংশগ্রহণ করেন।

জন্ম
----

জামাল উদ্দীন আহমেদ ১৯৭৭ সালের ৫ জানুয়ারি বাংলাদেশের যশোর, খুলনায় জন্মগ্রহণ করেন। তার ডাকনাম বাবু।

কর্মজীবন
--------

জামাল উদ্দীন আহমেদ মধ্য-ক্রমের ব্যাটসম্যান এবং অফ-স্পিন বোলার হিসেবে দলে খেলতেন। সর্বপ্রথম *প্রথম শ্রেণীর ক্রিকেটার* হিসেবে ২০০১ থেকে ২০০৮ সাল পর্যন্ত তিনি খুলনা বিভাগের হয়ে খেলেন। ২০০২-০৩ সেশনে যখন জাতীয় ক্রিকেট লীগে খুলনা বিভাগ বিজয়ী হয়, তখন তিনি ১২১ রান করেছিলেন। সেটাই ছিলো তার প্রথম সেঞ্চুরি। উক্ত ম্যাচে তিনি ম্যাচ-সেরা পুরস্কার পেয়েছিলেন। ২০০৫-৬ সালে তার সেরা বোলিং ইতিহাস (৬৭ রানে ৮ উইকেট এবং ৪৫ রানে ৩ উইকেট) ছিলো বরিশাল বিভাগের বিরুদ্ধে।

### আন্তর্জাতিক ক্রিকেটে অংশগ্রহণ

জামাল উদ্দীন আহমেদ ২০০৩ সালে বাংলাদেশ ক্রিকেট দলের হয়ে তার একমাত্র একদিনের আন্তর্জাতিক ক্রিকেট ম্যাচে অংশগ্রহণ করেন। উক্ত খেলায় তিনি ১৮ রানে অপরাজিত ছিলেন। এটাই তার একদিনের আন্তর্জাতিক ক্রিকেট ক্যারিয়ারের সর্বোচ্চ রান। একই খেলায় তিনি ৪ ওভার বোলিং করেছেন, কিন্তু কোন উইকেট লাভ করতে পারেন নি।

আরো দেখুন
---------

* বিউটি নাজমুন নাহার
* মোহামেদ আবু আব্দুল্লাহ
* আকরাম খান
* শামসুর রহমান (ক্রিকেটার)

তথ্যসূত্র
---------

1. ↑  "Dhaka Division v Khulna Division 2002-03"। *CricketArchive*। সংগ্রহের তারিখ ৫ নভেম্বর ২০১৬।
2. ↑  "Khulna Division v Barisal Division 2005-06"। *CricketArchive*। সংগ্রহের তারিখ ৫ নভেম্বর ২০১৬।

বহিঃসংযোগ
---------

* ক্রিকেটআর্কাইভে জামাল উদ্দীন আহমেদ  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
* ইএসপিএনক্রিকইনফোতে জামাল উদ্দীন আহমেদ উইকিউপাত্তে এটি সম্পাদনা করুন (ইংরেজি)
**তালহা জুবায়ের** (জন্ম: ১০ ডিসেম্বর, ১৯৮৫) ফরিদপুরে জন্মগ্রহণকারী বাংলাদেশের আন্তর্জাতিক ক্রিকেটার। ২০০২ থেকে ২০০৪ সাল পর্যন্ত সময়কালে বাংলাদেশ ক্রিকেট দলের অন্যতম সদস্য ছিলেন তিনি। ডানহাতে ব্যাটিংয়ের পাশাপাশি ডানহাতি মিডিয়াম বোলিংয়ে পারদর্শী তিনি। ঘরোয়া প্রথম-শ্রেণীর ক্রিকেটে মধ্যাঞ্চল ও ঢাকা মেট্রোপলিসের সদস্য ছিলেন তিনি।

খেলোয়াড়ী জীবন
---------------

সমগ্র খেলোয়াড়ী জীবনে ৭ টেস্টে অংশগ্রহণের সুযোগ পেয়েছেন। ২১ জুলাই, ২০০২ তারিখে কলম্বোয় শ্রীলঙ্কার বিপক্ষে তার টেস্ট অভিষেক ঘটে। ১৬ বছর ২২৩ দিন বয়সে নতুন বল নিয়ে বাংলাদেশের বোলিং আক্রমণে নেতৃত্ব দেন জুবায়ের। প্রথম স্পেলেই তিনি মারভান আতাপাত্তু ও মাহেলা জয়াবর্ধনেকে আউট করেন। তা স্বত্ত্বেও বাংলাদেশ দল ঐ খেলায় প্রভাববিস্তার করতে পারেনি। এছাড়াও ৬টি একদিনের আন্তর্জাতিকে বাংলাদেশ দলের প্রতিনিধিত্ব করেন। ২৩ সেপ্টেম্বর, ২০০২ তারিখে কলম্বোয় নিউজিল্যান্ডের বিপক্ষে তার একদিনের আন্তর্জাতিকে অভিষেক হয়। নিজস্ব দ্বিতীয় একদিনের আন্তর্জাতিকে দক্ষিণ আফ্রিকার বিপক্ষে ৪ উইকেট সংগ্রহ করেন। তখন থেকেই তাকে বাংলাদেশের উদীয়মান ফাস্ট-বোলার হিসেবে বিবেচনা করা হচ্ছিল। কিন্তু, নিয়মিতভাবে তালহা’র আঘাতপ্রাপ্তি তার নিত্যসঙ্গী ছিল। এমনকি ২০০৩ সালের ক্রিকেট বিশ্বকাপ থেকেও তাকে দেশে ফিরে আসতে হয়েছে। দক্ষিণ আফ্রিকায় অনুষ্ঠিত ঐ বিশ্বকাপের দুই বছর পর ডিসেম্বর, ২০০৪ সালে ভারতের বিপক্ষে খেলার জন্য দলে পুনরায় অন্তর্ভুক্ত হন। কিন্তু ইনিংসে কোন উইকেট লাভে ব্যর্থ হওয়ায় তাকে দ্রুত দল থেকে বাদ দেয়া হয়। বাংলাদেশ দলের তৎকালীন ওয়েস্ট ইন্ডিয়ান বোলিং কোচ অ্যান্ডি রবার্টস মাশরাফি মর্তুজা’র পাশাপাশি তাকেও প্রতিশ্রুতিশীল ফাস্ট-বোলার হিসেবে চিহ্নিত করেছিলেন। কিন্তু তিনি ঐ ধারা অব্যাহত রাখতে পারেননি। দীর্ঘদিন ধরে জাতীয় দল থেকে বাদ পরা স্বত্ত্বেও ঘরোয়া ক্রিকেটে নিজেকে মেলে ধরতে সক্ষমতা দেখিয়েছেন।

তথ্যসূত্র
---------

1. ↑  Isam, Mohammad। "Player profile of Talha Jubair"। *espncricinfo*। সংগ্রহের তারিখ ১৩ আগস্ট ২০১৫।

আরও দেখুন
---------

* আল শাহরিয়ার
* বাংলাদেশ জাতীয় ক্রিকেট দল
* আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা

| * দে
* স
বাংলাদেশ দল – ২০০৩ ক্রিকেট বিশ্বকাপ |
| --- |
| 
* ১ খালেদ মাসুদ (উইঃ)
* ২ আল শাহরিয়ার
* ৩ অলোক কাপালি
* ৪ আকরাম খান
* ৫ হাবিবুল বাশার
* ৬ হান্নান সরকার
* ৭ এহসানুল হক
* ৮ সানোয়ার হোসেন
* ৯ খালেদ মাহমুদ
* ১০ মানজারুল ইসলাম
* ১১ মাশরাফি বিন মর্তুজা
* ১২ মোহাম্মদ আশরাফুল
* ১৩ মোহাম্মদ রফিক
* ১৪ তালহা জুবায়ের
* ১৫ তাপস বৈশ্য
* ১৬ তুষার ইমরান
* কোচ: মহসিন কামাল এবং আলী জিয়া

 | বাংলাদেশ |
একজন সড়ক নির্মাণ ও রক্ষণাবেক্ষণ শ্রমিক "জ্যাকহ্যামার" নামক সংনমিত বায়ুচালিত হাতুড়ি-তুরপুন ব্যবহার করে পাকা রাস্তা খুঁড়ছেন।
**সংনমিত বায়ুচালন বিজ্ঞান** (ইংরেজি: Pneumatics) বলবিজ্ঞান ও প্রকৌশলের একটি শাখা যেখানে সাধারণভাবে বায়ু বা বায়বীয় পদার্থের যান্ত্রিক ধর্মসমূহ এবং বিশেষভাবে সংনমিত বায়ু বা বায়বীয় পদার্থ (গ্যাস) ব্যবহার করে যান্ত্রিক গতি উৎপাদন করে বিভিন্ন ব্যবহারিক যন্ত্র, সরঞ্জাম ও কলকৌশল চালনা করা অধ্যয়ন করা হয়। সংনমিত বায়ু দ্বারা আবর্তন গতি কিংবা সরলরৈখিক অগ্রপশ্চাৎ গতি উৎপাদন করে করাত দিয়ে কাটা, কোনও কিছু খোঁড়া, তুরপুন দিয়ে গর্ত তৈরি করা, হাতুড়ি চালানো, বোল্টু জোড়া লাগানো, ইত্যাদি বিভিন্ন যান্ত্রিক কাজের গতি বৃদ্ধি করা হয়। সংনমিত বায়ুচালন বিজ্ঞানে এই জাতীয় যন্ত্র, সরঞ্জাম ও কলকৌশলের কার্যপদ্ধতি ও নির্মাণ অধ্যয়ন করা হয়। 

সংনমিত বায়ুচালিত ব্যবস্থা বহু বিভিন্ন উদ্দেশ্যে, যেমন উড়োজাহাজ, বাস, ট্রাক ও রেলগাড়িতে ব্যবহৃত বায়ুচালিত গতিরোধকে (এয়ার ব্রেক), দন্তচিকিৎসায় ব্যবহৃত দন্ত-তুরপুন (ডেন্টাল ড্রিল), সংনমিত বায়ুচালিত সড়ক তুরপুন, "জ্যাকহ্যামার" নামক বহনযোগ্য সংনমিত বায়ুচালিত হাতুড়ি বা তুরপুন, ইত্যাদিতে ব্যবহৃত হয়। সড়ক নির্মাণকাজে ব্যবহৃত সংনমিত বায়ুচালিত তুরপুনের একটি অগ্রপশ্চাৎ বারংবার আঘাতকারী গতি থাকে, যা প্রতি মিনিটে ৮০ থেকে ৫০০টি আবর্তন সম্পন্ন করে। সংনমিত বায়ুচালিত ব্যবস্থাগুলি শিল্পখাতে গুরুত্বপূর্ণ ভূমিকা পালন করে। সড়ক, খনন, বায়বাকাশ, মোটরযানচালনা ও রেলগাড়িচালনা ব্যবস্থা, স্বয়ংক্রিয় যন্ত্র তথা রোবটবিজ্ঞানে এগুলির ব্যাপক ব্যবহার আছে। 

ঔদক ব্যবস্থাগুলির (যেগুলিতে সংনমিত জল বা তরলের প্রবাহ ব্যবহার করে যান্ত্রিক গতি সৃষ্টি করা হয়) তুলনায় সংনমিত বায়ুচালিত ব্যবস্থাগুলির সুবিধা হল এগুলির জন্য কাজের পরিবেশ নোংরা বা ময়লা হয় না, এগুলির রক্ষণাবেক্ষণ সহজতর এবং এগুলির গতি ও প্রতিক্রিয়া অপেক্ষাকৃত বেশি দ্রুত হয়ে থাকে। এগুলির একটি অসুবিধা হল বায়ুর সংনম্যতার আচরণ একরৈখিক হয় না। হস্তচালিত বা স্বয়ংক্রিয় সলিনয়েড কপাটিকা দ্বারা নিয়ন্ত্রিত সংনমিত বায়ুচালিত ব্যবস্থা যদি অপেক্ষাকৃত কম ব্যয়বহুল, অধিকতর সহজে অভিযুজ্য কিংবা অধিকতর নিরাপদ হয়, তাহলে এগুলিকে বৈদ্যুতিক মোটর কিংবা ঔদক (সংনমিত তরলচালিত) যান্ত্রিক গতি-উৎপাদকের পরিবর্তে পছন্দ করা হয়ে থাকে। 

সংনমিত বায়ুচালিত যন্ত্রগুলি একটি সাধারণ পদ্ধতি অনুসরণ করে ব্যবহার করা হয়। প্রথম ধাপে একটি কেন্দ্রীয় স্থানে অবস্থিত ও বিদ্যুৎচালিত বায়ু সংনমক ব্যবহার করে বায়ুর আয়তন হ্রাস করা হয়, ফলে সংনমিত বায়ুর সৃষ্টি হয়। এরপর সংনমিত বায়ুকে একটি পরিস্রাবকের মধ্য দিয়ে চালনা করে একটি সংনমিত বায়ুনলে প্রবেশ করানো হয়। নল দিয়ে চলার সময় একাধিক কপাটিকার মাধ্যমে সংনমিত বায়ুর প্রবাহ নিয়ন্ত্রণ করা হয়। সংনমিত বায়ুপ্রবাহটি একটি যান্ত্রিক গতি-উৎপাদক সঞ্চালক যন্ত্রে (অ্যাকচুয়েটর) গিয়ে পৌঁছালে সংনমিত বায়ু থেকে যান্ত্রিক গতির সৃষ্টি হয়।

তথ্যসূত্র
---------

1. ↑  Marcel Escudier; Tony Atkins (২০১৯), *A Dictionary of Mechanical Engineering* (২য় সংস্করণ), Oxford University Press উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**বিবেক গুপ্ত** (জন্ম ডিসেম্বর ১৯৭৫) পশ্চিমবঙ্গ নির্বাচনে ২০২১ সালে তৃণমূল কংগ্রেস পার্টির বিধানসভা কেন্দ্র জোড়াসাঁকো থেকে বিধায়ক।  তিনি পূর্বে পশ্চিমবঙ্গ থেকে অল ইন্ডিয়া তৃণমূল কংগ্রেসের রাজ্যসভার সদস্যদের প্রতিনিধিত্ব করে রাজ্যসভার সংসদ সদস্য (২০১২-২০১৮) ছিলেন। তিনি পূর্ব ভারতের শীর্ষস্থানীয় হিন্দি দৈনিক SANMARG-এর ব্যবস্থাপনা পরিচালক এবং প্রধান গ্রুপ সম্পাদক। এছাড়াও তিনি ১৫ জানুয়ারী ২০২৩ থেকে তৃণমূল কংগ্রেস হিন্দি সেল পশ্চিমবঙ্গ ইউনিটের রাজ্য সভাপতি।

জীবনের প্রথমার্ধ
----------------

বিবেক গুপ্ত কলকাতায় হিন্দু পরিবারে জন্মগ্রহণ করেন। তিনি কলকাতার ডন বস্কো স্কুল এবং পরে কলকাতার ভবানীপুর কলেজে যান। সাংবাদিক হিসেবে কর্মজীবন শুরু করেন।

তিনি কলকাতা বিশ্ববিদ্যালয়ে বি.কম (অনার্স), কলকাতা এনআইআইটি থেকে সিস্টেম ডিজাইন এবং বিশ্লেষক ডিগ্রী এবং ভিডিএমএ (জার্মানি) এ প্রিন্ট প্রোডাকশন এডুকেশনে ডিগ্রি অর্জন করেছেন।

রাজনৈতিক পেশা
-------------

তিনি ২০১২ সালের মে মাসে পশ্চিমবঙ্গ থেকে রাজ্যসভায় মনোনীত হন। তিনি ২০১২ সালে খাদ্য, ভোক্তা বিষয়ক ও পাবলিক ডিস্ট্রিবিউশন সংক্রান্ত ডিপার্টমেন্ট রিলেটেড পার্লামেন্টারি স্ট্যান্ডিং কমিটি (এলএস) কমিটির সদস্য হিসেবে দায়িত্ব পালন করেছেন  তিনি শিল্প সম্পর্কিত বিভাগীয় সংসদীয় স্থায়ী কমিটি (আরএস) কমিটির সদস্য ছিলেন। তিনি ডিসেম্বর ২০১২ থেকে ইন্ডিয়ান ইনস্টিটিউট অফ সায়েন্স এডুকেশন অ্যান্ড রিসার্চ (IISERs) কাউন্সিলের সদস্য এবং অক্টোবর ২০১৩ থেকে দুর্যোগ ঝুঁকি হ্রাসের জাতীয় প্ল্যাটফর্মের সদস্য। 

তিনি ২০১২ সালে বিশ্ব আর্থ সামিটে এবং ২০১২ সালে জোহানেসবার্গে ৯ তম বিশ্ব হিন্দি সম্মেলনে অংশগ্রহণ করেছিলেন।

তিনি ২০১০-২০১২ সালে পশ্চিমবঙ্গের হিন্দি উপদেষ্টা কমিটির সদস্য ছিলেন। তিনি ২০১১-২০১২ সালে পশ্চিমবঙ্গ হিন্দি একাডেমির সভাপতি ছিলেন।

তথ্যসূত্র
---------

1. ↑  Bureau, ABP News (৩ মে ২০২১)। "Jorasanko West Bengal Election 2021 Final Results LIVE:TMC Candidate VIVEK GUPTA wins from Jorasanko, Details Inside"। *news.abplive.com* (ইংরেজি ভাষায়)। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Bengal Polls 2021: Jaya Bachchan takes part in a roadshow for TMC's Jorasanko candidate Vivek Gupta"। *www.telegraphindia.com*।
3. ↑  "Vivek Gupta(All India Trinamool Congress(AITC)):(WEST BENGAL) - Affidavit Information of Candidate"। *myneta.info*। সংগ্রহের তারিখ ৮ মে ২০২১।
4. ↑  "Vivek Gupta Biography"। *Elections.in*। সংগ্রহের তারিখ ১২ অক্টোবর ২০১৫।
5. ↑  "Detailed Profile: Shri Vivek Gupta"। সংগ্রহের তারিখ ১২ অক্টোবর ২০১৫।